1997D0020 — LV — 24.06.2002 — 008.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (1996. gada 17. decembris), ar ko izveido tādu trešo valstu sarakstu, kuras ievēro līdzvērtības nosacījumus attiecībā uz gliemeņu, adatādaiņu, tunikātu un jūras gliemežu audzēšanu un laišanu tirgū (dokuments attiecas uz EEZ) (97/20/EK) (OV L 006, 10.1.1997, p.46)

Grozīta ar:







(*) Šis tiesību akts nekad nav publicēts latviešu valodā.









▼B

KOMISIJAS LĒMUMS

(1996. gada 17. decembris),

ar ko izveido tādu trešo valstu sarakstu, kuras ievēro līdzvērtības nosacījumus attiecībā uz gliemeņu, adatādaiņu, tunikātu un jūras gliemežu audzēšanu un laišanu tirgū

(dokuments attiecas uz EEZ)

(97/20/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK par veselības nosacījumiem attiecībā uz dzīvu gliemeņu audzēšanu un laišanu tirgū ( 1 ), kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 9. panta 3. punkta a) apakšpunktu, tā kā Komisija ir pieņēmusi īpašos nosacījumus, ar ko reglamentē dzīvu gliemeņu, adatādaiņu, tunikātu un jūras gliemežu ievešanu no konkrētām trešām valstīm; tā kā Komisija ir pieņēmusi standarta veselības sertifikātus dzīvu gliemeņu, adatādaiņu, tunikātu un jūras gliemežu ievešanai no trešām valstīm, uz kurām vēl neattiecas šāda veida lēmumi; tā kā ir jāsastāda to valstu saraksts, kas ievēro Direktīvas 91/492/EEK 9. panta 2. punktā minētos līdzvērtības nosacījumus un tādējādi spēj nodrošināt, lai uz Kopienu eksportētās gliemenes atbilstu sanitārajiem nosacījumiem, kas pieņemti patērētāju veselības aizsardzībai; tā kā šajā sarakstā jāiekļauj trešās valstis, attiecībā uz kurām jau ir pieņemti īpaši lēmumi, un 9. panta 2. punkta nosacījumiem atbilstošas trešās valstis, attiecībā uz kurām var izveidot apstiprināto uzņēmumu pagaidu sarakstu tādā kārtībā, kas paredzēta Padomes 1995. gada 22. jūnija Lēmumā 95/408/EK par nosacījumiem, lai pārejas periodam sastādītu to trešo valstu uzņēmumu pagaidu sarakstu, no kuriem dalībvalstīm ir atļauts ievest dažus dzīvnieku izcelsmes produktus, zvejniecības produktus vai dzīvas gliemenes ( 2 ); tā kā 3. panta 4. punkta b) apakšpunktā Padomes 1991. gada 22. jūlija Direktīvā 91/493/EEK par veselības nosacījumiem attiecībā uz zvejniecības produktu ražošanu un laišanu tirgū ( 3 ) ir noteikts, ka pārstrādājamām gliemenēm pirms pārstrādes jāatbilst Direktīvas 91/492/EEK noteikumiem; tā kā līdz ar to tādu trešo valstu sarakstam, kuras ievēro Direktīvā 91/492/EEK izklāstītos nosacījumus, jāatiecas arī uz pārstrādātu gliemeņu, adatādaiņu, tunikātu un jūras gliemežu ievešanu; tā kā šo trešo valstu sarakstu izveido, neskarot valstu vai Kopienas noteikumus par dzīvnieku veselības vai vides aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU.







1. pants

Šā lēmuma pielikumā ir uzskaitītas tās trešās valstis, kuras ievēro Direktīvas 91/492/EEK 9. panta 3. punkta a) apakšpunktā izklāstītos līdzvērtības nosacījumus attiecībā uz dzīvu gliemeņu, adatādaiņu, tunikātu un jūras gliemežu audzēšanu un laišanu tirgū.

2. pants

Neskarot noteikumus attiecībā uz dzīvnieku veselības vai vides aizsardzību, dalībvalstis nodrošina, lai gliemenes, adatādaiņi, tunikāti un jūras gliemeži jebkāda veida patēriņam tiktu ievesti vienīgi no pielikumā uzskaitītajām trešām valstīm.

3. pants

Lēmuma 2. panta noteikumi neattiecas uz pārējo ķemmīšgliemeņu, izņemot akvakultūras dzīvniekus, pievilcējmuskuļiem, kas pilnībā atdalīti no iekšām un gonādām.

4. pants

Šo lēmumu piemēro no 1997. gada 1. jūlija.

5. pants

Šis lēmums ir adresēts dalībvalstīm.

▼M8









PIELIKUMS

Trešās valstis, no kurām drīkst ievest gliemenes, adatādaiņus, tunikātus un jūras gliemežus cilvēku uzturam neatkarīgi no to veida

I. Trešās valstis, uz kurām attiecas īpašs lēmums, kas pamatojas uz Direktīvu 91/492/EEK. AU AUSTRĀLIJA CL ČĪLE JM JAMAIKA (tikai attiecībā uz jūras gliemežiem) JP JAPĀNA KR DIENVIDKOREJA MA MAROKA PE PERU TH TAIZEME TN TUNISIJA TR TURCIJA UY URUGVAJA VN VJETNAMAS SOCIĀLISTISKĀ REPUBLIKA

II. Trešās valstis, uz kurām drīkst attiecināt pagaidu lēmumu, kas pamatojas uz Lēmumu 95/408/EK. CA KANĀDA GL GRENLANDE NZ JAUNZĒLANDE US AMERIKAS SAVIENOTĀS VALSTIS